《雷连》
宋代·郑獬

四月老阳尽，蛰雷方发声。
七月连大雨，碾天三日鸣。
夜或发狂连，卧者皆起惊。
奔电晔然作，忽如烈火明。
高树大百尺，霹倒烧其根。
往往光曜中，时见怪物形。
飞雹大如指，万弩相奔倾。
椎击鸟雀群，掩地交纵横。
雷者主号令，为天之常经。
奋豫既过时，及此何匉訇。
无乃号令失，安得四时平。
春秋书连电，推之在五行。
天道傥可信，使我心不宁。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。